cyanic-selkie/wikianc huggingface dataset:
Crash Bandicoot 3: Warped
Juoni
Tohtori Neo Cortexin avaruusaseman ja Cortex Vortexin kappaleet putoavat Maan ilmakehään ja osuivat Vamppasaarella olevaan temppeliin, jossa vankina ollut ilkeä naamio, Uka Uka, pääsee vapaaksi. Hän moittii tohtori Neo Cortexia jalokivien ja kristallien menettämisestä, mutta kiitollisena vapautumisestaan värvää Cortexin sekä toisen tiedemiehen, tohtori Nefarious Tropyn osaksi suunnitelmaansa kerätä kristallit uudelleen maailmanvalloitusta varten. Crash Bandicoot, Coco Bandicoot, Aku Aku ja Polar olivat kulleet Uka Ukan kaikuvan naurun ja Aku Aku kertoo Uka Ukan olevan hänen veljensä, jonka vangitsi kauan sitten julmuutensa vuoksi. Crash, Coco ja Aku Aku selvittävät tiensä N. Tropyn rakennuttaman aikakoneen luokse. Sen aikamatkustusalueilla olevilla painikkeilla Crash ja Coco voivat avata portaaleja eri aikakausilla sijaitseviin tasoihin etsimään kristallit ja jalokivet ennen kuin Cortexin kätyrit löytävät ne.
He eivät kuitenkaan liiku kaikissa tasoissa jalan. Crashin on osassa tasoista ajettava moottoripyörällä tai ratsastettava Baby T -nimisellä Tyrannosaurus rexin poikasella, Cocon on ratsastettava Pura-nimisellä tiikerillä tai ajettava vesiskootterilla, ja heidän molempien on myös lennettävä lentokoneella. Kun keskiaikaisella teemalla koristellun aikamatkustusalueen kristallit ovat kerätty, Crash kohtaa taistelussa Rooman valtakunnan gladiaattoriareenalla Tiny Tigerin ja saa tämän voitettuaan käyttöön uutena kykynä superlatautuvan keholäimäyksen. Kun arabialaisella teemalla koristellun aikamatkustusalueen kristallit ovat kerätty, Crash kohtaa taistelussa jääkaudella Dingodilen, Cortexin uusimman mutanttipalvelijan, joka käyttää aseenaan liekinheitintä, ja saa tämän voitettuaan käyttöön kyvyn kaksoishyppyyn. Kun itämaisella teemalla koristellun aikamatkustusalueen kristallit ovat kerätty, Crash kohtaa taistelussa kolmella eri aikakaudella itse N. Tropyn ja saa tämän voitettuaan käyttöön tavallista pyörähdystä tehokkaamman kuolemantornadopyörähdyksen.
N. Tropyn häviön jälkeen aikakone alkaa vähitellen hajota, Uka Ukan ja Cortexin varoittaessa, että sillä voi olla odottamattomia seurauksia. Kun egyptiläisellä teemalla koristellun aikamatkustusalueen kristallit ovat kerätty, Coco ja Pura kohtaavat avaruusaluksella Kuussa taistelussa tohtori N. Ginin rakentaman uuden voimakkaamman mechan. Voitettuaan he saavat käyttöön hedelmäsingon. Kun Crash lopulta kerää tulevaisuuden suurkaupungin teemalla koristellulta aikamatkustusalueelta viimeiset viisi kristallia, Crash ja Aku Aku kohtaavat Cortexin ja Uka Ukan taistelussa aikakoneen generaattorihuoneessa. Vaikka Crash voittaa Cortexin ja saa käyttöönsä juoksukengät, Uka Uka toteaa, ettei kaikki ole ohi niin kauan kuin Crash ei ole kerännyt kaikkia jalokiviä.
Crashin ja Cocon kerättyä 42 jalokiveä sekä aikahaasteista 28 reliikkiä, Crash ja Aku Aku kohtaavat Cortexin uudessa taistelussa, jonka päätteeksi aikakone avaa portaalin, joka vangitsee Uka Ukan, Cortexin ja N. Tropyn toiseen ulottuvuuteen. Siellä Cortex ja N. Tropy muuttuvat vauvoiksi, jotka riitelevät Uka Ukasta ja siitä kumpi valloittaa maailman. Crash, Coco, Aku Aku, Polar, Pura ja Baby T palaavat kotiin ja uskovat, etteivät näe vihollisiaan uudestaan vielä pitkään aikaan.
Kehitys
Crash Bandicoot 3: Warpedin tuotanto alkoi tammikuussa 1998, kun Naughty Dogille annettiin vain kymmenen ja puoli kuukautta aikaa saada peli loppuun. Ohjelmoijat Andy Gavin, Stephen White ja Greg Omi loivat kolme uutta kulkuneuvoa peliin, joista kaksi luotiin kolmiulotteisiksi luontoon vesiskootteri ja lentokone tasoiksi. Kolmas uusi kulkuneuvo oli moottoripyörä, joka luotiin ajosimulaattorin tapaan moottoripyörä tasoihin. Jason Rubin selitti että "klassinen" pelityyli säilyi kahden edellisen pelin suosion vuoksi ja jatkoi, että "Olimme luopua tämän tyylisestä pelityylistä, joka merkitsisi sitä, että olisimme hylänneet merkittävän osan pelaajia". Peliin kehiteltiin myös reliikit, jotka antoivat pelaajalle syyn palata takaisin kenttään uudestaan pelin läpäisyn jälkeen.
Pelin ääniraidan tuottivat David Bagget ja Mark Mothersbaugh ja Josh Mancell Mutato Muzikalta toimi säveltäjänä. Ääniefektit peliin loivat Mike Gollum, Ron Horwitz ja Kevin Spears jotka olivat Universal Sound Studiolta. Ääninäyttelijöinä pelissä toimivat muun muassa Clancy Brown ja Brendan O'Brien, jotka molemmat tekivät kaksoiroolin, Clancy toimi Cortexina ja Uka Ukana kun Brendan taas näytteli tohtori N. Giniä ja Tinya. Dingodilen äänenä toimi William Hootkins, tohtori N. Tropyn näytteli Michael Ensign ja Aku Akuna oli Mel Winkler. Coco oli hiljennetty tässä pelissä samoista syistä kuin Crash oli aikaisemmin, Naughty Dog ajatteli että pelaajien on helpompi samaistua pelattaviin hahmoihin.
Pallerotee
thumb|Tyypillinen annos palleroteetä. thumb|250px|Neljä erilaista palleroteetä. Pallerotee eli kuplatee eli helmitee (, tai yksinkertaisesti boba) on alkujaan taiwanilainen makea teejuoma.
Pallerotee edustaa myös Taiwania ns. maitoteeallianssissa.
Valmistus ja nauttiminen
Palleroiden koon takia teen juomiseen vaaditaan tavallista paksumpi pilli (n. 12 mm).
Palleroteetä tehdään hedelmänmakuisena ja maitoteehen. Valmistukseen käytettävät raaka-aineet vaihtelevat, mutta yksinkertaisimmillaan siihen kuuluu haudutettu tee, makuaineet, kuten siirappi, maito ja maniokista valmistetut tapiokapallot. Pallerotee nautitaan kuumana tai kylmänä. Se tarjoillaan tyypillisesti läpinäkyvästä kupista, jonka pohjalla juoman pallerot ovat selkeästi näkyvillä. Juomassa voidaan käyttää eri hedelmämakuja ja väriaineita. Suosituimpiin makuihin kuuluvat litsi, persikka, päärynä, papaija ja sitruunakola. Hedelmän makua voi lisätä korvaamalla maito hedelmämehulla. Lisäksi suosittu on yuan yang -nimellä tunnettu palleroteen ja kahvin sekoitus.
Jousiammunta kesäolympialaisissa 2020 – miesten yksilökilpailu
Miesten yksilökilpailu jousiammunnassa Tokion olympialaisissa 2020 käydään Dream Island Archery Fieldillä 23. – 31. heinäkuuta. Kilpailuun osallistuu 64 urheilijaa.
Karsinnat
Yksilökilpailun karsinnat on liitetty osaksi joukkuekilpailun karsintaa. Joukkuekilpailuun pääsee 12 maata, ja jokaiselle joukkuekilpailuun osallistuvalle urheilijalle taataan paikka yksilökilpailussa. Isäntämaa Japani saa ilman karsintoja yhden joukkueen olympiaturnaukseen eli samalla kolme urheilijaa yksilökilpailuun. Vuoden 2019 MM–kilpailuista mukaan pääsee kahdeksan parasta joukkuetta. Jos Japani on kahdeksan parhaan joukossa, mukaan otetaan yhdeksänneksi paras joukkue. Loput kolme joukkuepaikkaa karsitaan erillisessä karsintaturnauksessa. Jos Japani ei ole saanut paikkaa MM–kilpailujen kautta ja osallistuu erilliseen karsintaturnaukseen ja on kolmen parhaan joukossa, paikan olympialaisiin saa karsintaturnauksen neljäs joukkue. Viisi urheilijaa pääsee olympiaturnaukseen sekajoukkuekarsintojen perusteella. Kun olympialaisiin pääsevät maat on selvillä, valitaan muista maista urheilijat siten, että yhdestä maasta korkeintaan yksi urheilija saa osallistua yksilökilpailuun. Neljä urheilijaa valitaan MM–kilpailujen 2019 perusteella. Aasian, Euroopan ja Amerikan maanosan sisäisissä kilpailuista on mahdollista yhden urheilijan päästä olympialaisiin. 13 paikkaa jaetaan maanosien omissa karsintaturnauksissa siten, että Eurooppa saa neljä, Aasia ja Amerikka kolme, Afrikka kaksi ja Oseania yhden urheilijan olympiaturnaukseen. Yksi paikka ratkaistaan erillisessä yksilökarsintaturnauksessa. Kaksi paikkaa on niin sanottuja kutsupaikkoja.
Olympiaturnaukseen päässeet maat
1 Amerikan kiintiöön lisättiin yksi paikka, sillä Yhdysvallat voitti sekajoukkuekilpailun ja oli saanut paikan MM-kilpailujen kautta.
Kilpailumuoto
Olympiaturnaus alkaa sillä, että jokainen urheilija ampuu 72 nuolta. Tulosten perusteella urheilijat laitetaan järjestykseen. Tämän jälkeen aloitetaan cupmuotoinen turnaus, jonka ensimmäisellä kierroksella kohtaavat karsinta-ammuntojen paras ja 64., toiseksi ja 63. sijoitettu jne. Cup-muodossa yksi ottelu koostuu kolmen nuolen sarjoista. Sarjan voittaja saa kaksi pistettä ja jos sarja päättyy tasan, kumpikin saa yhden pisteen. Ottelun voittaa se urheilija, joka saa ensin kuusi pistettä. Jos ottelu on tasan tilanteessa 5–5, kumpikin urheilija ampuu yhden nuolen. Lähemmäksi taulun keskipistettä osunut urheilija voittaa ottelun.
BAIKS
BAIKS (Suomen Polkupyörätukku Oy) on vuonna 1994 perustettu polkupyörä- ja kuntolaiteliikeketju, joka kuuluu Helkama Emotor -konserniin. Sen liikevaihto on 10,1 miljoonaa euroa (2016) ja myymäläverkostoon kuului enimmillään 15 myymälää. Baiks-nimi otettiin käyttöön 2017. Baiksin pyörämerkkejä ovat olleet muun muassa Insera, Helkama ja Tunturi sekä itävaltalainen KTM.
Elokuussa 2019 Helkama ilmoitti Baiks-ketjun lopetuksesta ja kaikkien myymälöiden sulkemisesta, verkkokauppaa lukuun ottamatta.
Sigyn
thumb|300px|Sigyn kesällä 2021. Sigyn on vuonna 1887 rakennettu kauppalaivana toiminut puinen kolmimastoparkki. Sigyn on maailman viimeinen puurakenteinen kauppalaiva, joka on purjehtinut valtameriliikenteessä.
Tylyaho
Tylyaho on kuvitteellinen kylä J. K. Rowlingin luomassa Harry Potter -fantasiakirjasarjassa. Tylyaho on kokonaan velhojen ja noitien asuttama kylä, jossa on myös muun muassa erinomainen karamellipuoti, Hunajaherttua. Se sijaitsee Tylypahkan luoteispuolella. Tylypahkan kolmannen luokan ja sitä vanhemmat oppilaat saavat tiettyinä, niin sanottuina "Tylyahon viikonloppuina" käydä kylässä muun muassa ostamassa makeisia, pilapuodin tuotteita ym. Näihin vierailuihin tarvitaan vanhemman tai muun huoltajan antama lupalappu.
Sigyn
Museolaivana
Museoitunakin alusta huolletaan ja korjaillaan jatkuvasti. Edellinen suurkorjaus tehtiin vuosina 1998–2001, jolloin muun muassa aluksen runkoa kunnostettiin laajalti. 1970-luvulla tehty parkkitakila uudistettiin lähes kokonaan. Nykyinen takila on pääosin lehtikuusta. Åbo Akademin säätiö ja Turun kaupunki perustivat vuonna 1993 Museoalus Sigynin säätiön. Vuonna 1994 valmistui Sigynille oma uiva telakka, joka tukee aluksen runkoa sen kelluessa vedessä. Telakka sai nimen Loke. Loke ja Sigyn hinattiin Ahvenanmaalle, missä alusta korjattiin vuosina 1998–2001. Asiantuntijoiden mukaan korjaus oli erittäin ajankohtainen, sillä muutaman vuoden kuluttua Sigyn olisi saattanut hajota omaan painonsa alla.
Tylyaho
Tylyahon kylä esiintyy Harry Potter -elokuvasarjan elokuvissa Azkabanin vanki, Feeniksin kilta ja Puoliverinen prinssi.
Lombardo
Lombardo on muun muassa seuraavien henkilöiden sukunimi:
Tylyaho
Dervissi & Paukku
Dervissi & Paukku myy ja korjaa taikaesineitä. Kauppa sijaitsee lähellä Tylyahon pääkadun loppupäätä.
Sigyn
Museolaivana
Museoparkki Sigyn oli Turussa Aurajoen rannassa osana Forum Marinumin näyttelyä, johon kuuluu myös muita museoaluksia, kuten Suomen Joutsen, Tykkivene Karjala ja Miinalaiva Keihässalmi. Sigynin omistava säätiö ei kuulu Forum Marinumiin, jolla on oma säätiönsä.
Laivaa on viime vuosina kunnostanut ympärivuotisesti kahdesta kolmeen työntekijää. Kunnostustöihin on kuulunut muun muassa keulapakan ja keulakannen uudistaminen. Viimeisin valmistunut kunnostushanke oli peräkajuutan kunnostus, jossa kajuutan päällä oleva kansi ulkoseinineen uusittiin. Kesällä 2009 on kunnostettu paapuurin puoleista reelinkiä ja skantäkkiä. Keula- eli fokkamaston raa'at ja prammitanko on laskettu alas kunnostusta varten huhtikuussa 2010. Sigyn hinattiin Ruissalon telakalle 8. toukokuuta 2018 kunnostettavaksi. Tarkoituksena oli uusia laivan kaaret ja kylkilankut sekä valmistaa takilan osat. Laivan oli määrä olla telakalla kaksi vuotta. Takaisin Aurajokeen Varvintorin edustalle se siirrettiin 20. toukokuuta 2020. Tämän jälkeen kunnostustyöt jatkuivat vielä takiloinnin osalta. Sigyn oli jälleen avoinna yleisölle vuonna 2021 heinäkuun ajan.
Tylyaho
Hunajaherttua
thumb|left|160px|Kuvassa Bertie Bottin jokamaunrakeita. Hunajaherttua on yksi maailman kuuluisimmista velhojen sokerileipomoista. Siellä myydään kaikenlaisia makeisia, mm. suklaasammakoita, lakritsisauvoja, pippuripiruja, mehujauhepalloja, Bertie Bottin jokamaunrakeita, viuhpiiporeita, Drooblen parasta purkkapallopurkkaa, hammasvälilankaminttua, jäähiiriä, torakkaterttuja, hyytelöetanoita, verenmakuisia tikkukaramellejä, räjähtäviä namusia ja hattarakyniä. Hunajaherttua on erityisesti tunnettu erikoistoffeestaan, mutta puodissa myydään myös kermaisia nougatlohkareita, hohtavan pinkkejä kookosjääkuutioita, hunajanvärisiä toffeekimpaleita sekä satoja erilaisia suklaapatukoita.
Puodin omistajat, Ambrosius Flume ja hänen vaimonsa, elävät asunnossa myymälän yläpuolella.
Hunajaherttuan kellarissa on lattialuukku, joka toimii salakäytävänä. Käytävä johtaa yksisilmäisen noidan patsaaseen Tylypahkan kolmanteen kerrokseen. Harry käyttää kyseistä salakäytävää päästäkseen laittomasti Tylyahoon kolmantena kouluvuonnaan.
Kolme luudanvartta
Kolme luudanvartta on hyvin tunnettu majatalo ja pubi Tylyahon  kylän pääkadulla, Skotlannissa. Se tunnetaan herkullisesta kermakaljasta ja sen kauniista omistajasta Matami Rosmertasta, joka asuu pubin yläpuolella. Kolme luudanvartta on suosittu kohde Tylypahkan oppilaiden ja henkilökunnan keskuudessa. Se on myös monen tärkeän tapahtuman tapahtumapaikkana, kuten Rita Luodikon haastatellessa Harrya tämän viidentenä vuonna. Majatalo on tärkeä myös brittiläisessä velhohistoriassa sen ollessa vuoden 1612 maahiskapinan päämajana.
Matami Puddifootin kahvila
Matami Puddifootin kahvila sijaitsee Tylyahon pääkadulta haarautuvalla pikkutiellä. Kahvila on pieni ja sitä suosivat erityisesti Tylypahkan lemmenparit. Ystävänpäivänä Matami Puddifoot on koristellut kahvilansa kultaisilla kerubeilla joista lentää tasaisin väliajoin vaaleanpunaisia konfetteja parien päälle. Harry oli Cho Changin kanssa Matami Puddifootilla viidennen kouluvuotensa ystävänpäivänä.
Postitoimisto
Postitoimisto on täytetty vähintään 200-300 pöllöllä, jotka vaihtelevat suurista harmaapöllöistä pieniin pöllösiin (jotka toimittavat "paikalliskuljetuksia"). Ne huhuilevat värikooditetuissa hyllyissään. Hyllyt on värikooditettu sen perusteella, kuinka nopeasti pöllöt saapuvat määränpäähänsä.
Rääkyvä Röttelö
Rääkyvä Röttelö on Harry Potter -kirjoissa esiintyvä, Tylyahon velhokylän laitamilla sijaitseva hylätty mökki, jonka ovet ja ikkunat on yhtä ikkunaa lukuun ottamatta laudoitettu umpeen.
Rakennusta pelätään ja sen uskotaan olevan koko Britannian kummittelevin rakennus, koska pitkään sieltä kuului täydenkuun aikana öisin kirkumista ja valitusta.
Tosiasiassa Dumbledore hankki rakennuksen turvapaikaksi ihmissudeksi muuttuvalle Remus Lupinille. Taloon johtavan salakäytävän suulle istutettiin vaarallinen Tällipaju. Kelmit eli James Potter, Peter Piskuilan ja Sirius Musta onnistuivat kuitenkin keksimään kuinka Tällipaju jähmetettiin. He muuttuivat kaikki eläimiksi pitääkseen seuraa ystävälleen Remusille - näin siksi ettei ihmissusi käy eläinten kimppuun. James, Sirius ja Peter opettelivat luvattomasti animaageiksi pystyäkseen muuttumaan niin suuriksi eläimiksi, että pystyisivät mielestään pitämään ihmissuden kurissa. James muuttui hirveksi ja Sirius suureksi koiraksi, ja näin Remus pääsi ulkoilemaan myös sutena. Peter muuttui rotaksi päästäkseen helposti Tällipajun ohi painamaan juurikyhmyä, joka jähmetti pajun.
Azkabanin vangissa Rääkyvästä Röttelöstä tulee suuri osa kirjan juonta Sirius Mustan palatessa koulun maille. Hän raahaa Ron Weasleyn ja tämän lemmikkirotan, Kutkan, Röttelöön tappaakseen Kutkan. Paljastuu, että Kutka on animaagi nimeltä Peter Piskuilan, Mustan entinen ystävä, joka kavalsi Potterit Voldemortille; rikoksen josta Mustaa syytettiin aiemmin.
Sekon pilailupuoti
Sekon pilapuoti myy pilailu- ja jekkutarvikkeita, jotka pystyvät "täyttämään Fredin ja Georgen villeimmätkin unelmat." Kauppa suljetaan kuudennessa kirjassa. Fred ja George olivat suunnitelleet ostavansa kaupan, mutta muuttivatkin mielensä kun Tylypahkan oppilailta evättiin vierailut kylään Voldemortin uudelleensyntymisen jälkeen.
Sianpää
Pubin huonosta maineesta huolimatta Sianpää on ollut useiden Harry Potter -maailman tärkeiden tapahtumien tapahtumapaikkana. Majatalo oli vuoden 1612 maahiskapinan päämaja. Muutamaa kuukautta ennen Harryn syntymää Sibylla Punurmio paljasti Dumbledorelle ennustuksen Voldemortista ja Harrysta kesken työhaastattelunsa, Kalkaroksen kuunnellessa ennustuksen alun. Hagrid voitti pubissa laittoman lohikäärmeen munan (Norbertin), lyötyään vetoa valepuvussa olleen Voldemortin kanssa. Feeniksin killassa Albuksen kaartin ensimmäinen kokous pidetään salaa Sianpäässä. Se toimii myös alaikäisten Tylypahkan oppilaiden evakuointipaikkana Tylypahkan taistelun aikana. Lapset lähetetään Tarvehuoneen kautta Sianpäähän Ariana Dumbledoren kuvan kautta. Tylypahkan taistelun aikana Sianpää on myös jäljellä olevien Feeniksin killan ja Albuksen kaartin jäsenten kokoontumispaikka ennen taistelua Voldemortia ja kuolonsyöjiä vastaan.
Tylyahon rautatieasema
Tylyahon rautatieasema on Tylypahkan lähin asema; Tylypahkan pikajuna pysähtyy asemalle matkustettuaan King's Crossin asemalta. Harry Potter -elokuvasarjan Tylyahon asemalle sijoittuvat kohtaukset kuvattiin Goathlandin kylässä sijaitsevalla North Yorkshire Moors Railwayn asemalla, joka rakennettiin vuonna 1865. Rowlingin kuvitelmissa Tylyahon rautatieasema ei ole Tylyahon kylässä, vaan järven vastakkaisella puolella.
Velhovaatehtimo Hepene
Velhovaatehtimo Hepene myy vaatteita. Velhovaatehtimo Hepenellä on Tylyahon lisäksi liikkeet myös Lontoossa ja Pariisissa. Liike on täynnä outoja kauppatavaroita ja on ilmeisesti erikoistunut outoihin ja epätavallisiin sukkiin.
Aberforth Dumbledore
Aberforth Dumbledore on Tylypahkan rehtorin, Albus Dumbledoren, pahamaineinen veli ja hän oli ennen Ariana Dumbledoren kuolemaa tämän lempiveli. Hän on myös Tylyahossa sijaitsevan Sianpää-pubin baarimikko. Aberforth on Feeniksin killan alkuperäinen jäsen, mutta hän on hyvin piileskelevää ja syrjäänvetäytyvää sorttia. Vauhkomieli sanoo Aberforthin olevan hieman omituinen luonteeltaan. Aberforthin Suojelius on muodoltaan vuohi. Harry Potter -elokuvasarjassa Aberforth Dumbledorea esittää Ciarán Hinds ja Ihmeotukset-elokuvasarjassa häntä esittää Richard Coyle.
Nuorempana Aberforth yritti estää veljeään lähtemästä Grindelwaldin matkaan, mistä syntyneen riidan seurauksena Grindelwald langetti kidutuskirouksen Aberforthiin. Syntyneessä kaksintaistelussa Ariana sai surmansa ja Aberforth katkaisi välinsä Albusiin. Aberforth ei antanut Albusille anteeksi ennen kuin Harry kertoi hänelle Albusin katuneen tapahtunutta koko elämänsä ajan. Myöhemmin Aberforth oli antanut Mundungus Fletcherille elinikäisen porttikiellon pubiinsa ja heittänyt Severus Kalkaroksen ulos, mikä esti häntä kuulemasta kokonaan Harry Potteria koskevaa ennustusta Albusin ja Punurmion ollessa Sianpäässä.
Myöhemmin Aberforth käytti sopimatonta loitsua vuoheen ja joutui lehdistön käsiin. Myöhemmin Aberforth oli läsnä Albus Dumbledoren hautajaisissa. Teoksessa Harry Potter ja kuoleman varjelukset Aberforth auttaa ratkaisevalla tavalla Harrya, Ronia ja Hermionea pääsemään Tylypahkaan huomaamatta. Hän myös huijasi kuolonsyöjiä väittämällä hänen aiheuttaneen hälytyksen ja hänen Suojeliuksensa olleen se, jota käytettiin Ankeuttajiin ja jonka he olivat nähneet. Paljastui että Aberforth oli ostanut Mundungusilta Sirius Mustan taikapeilin, josta Aberforth tarkkaili Harrya säännöllisesti ja oli lähettänyt Dobbyn pelastamaan Harryn Malfoyden kartanosta. Aberforth oli myös luonut pubinsa kautta salaisen reitin Tarvehuoneeseen, jota kautta hän oli toimittanut ruokaa ja vettä oppilaille, jotka olivat piileskelleet Tarvehuoneessa Carroweja. Myöhemmin Aberforth kukisti Augustus Rookwoodin Tylypahkan taistelussa.
Rita Luodiko
Rita Luodiko (s. 1951) on noitalehti Päivän Profeetan juorutoimittaja. Hän asuu Tylyahossa. Luodikolla on itsestäänkirjoittava sähäkkä sitaattisulkakynä, joka kirjoittaa aina vain valheellisempia juttuja. Hän tekee Harry Potterista nolon lehtijutun teoksessa Harry Potter ja liekehtivä pikari, mikä oli osasyynä siihen ettei Cornelius Toffee uskonut Harrya, kun hän kertoi Voldemortin palanneen. Luodiko oli nuorempana läsnä Igor Irkoroffin oikeudenkäynnissä ja kirjoitti kirjan Armando Dippett - Mestari vai Ääliö.
Luodiko on myös rekisteröimätön animaagi ja osaa muuttua koppakuoriaiseksi. Näin hän voi lennellä vaikka minne etsimään jutun juurta huomiota herättämättä. Hermione Granger saa kuitenkin selville hänen salaisuutensa ja uhkaa paljastaa sen, mikäli Rita kirjoittaa enää yhtään valheellisia lehtijuttuja Harrysta, Ronista tai itsestään.
Teoksessa Harry Potter ja Feeniksin kilta Hermione pakottaa Luodikon kirjoittamaan Harry Potterista todenmukaisen artikkelin Saivartelija-lehteen. Myöhemmin Rita oli läsnä Dumbledoren hautajaisissa, mikä suututti Harrya.
Kirjassa Harry Potter ja kuoleman varjelukset Rita Luodiko kirjoittaa kirjan nimeltä: Albus Dumbledoren Elämä ja Valheet. Kirja kyllä liioittelee ja valehtelee - eikä vain hiukan: tapahtuneet tosiasiat esitetään siinä lievimmilläänkin värittyneestä ja yksipuolisesta näkökulmasta. Myöhemmin paljastui että Luodiko oli haastatellut Bathilda Bagshotia, joka oli kertonut hänelle Dumbledoresta totuusseerumin vaikutuksen alaisena. Voldemortin kuoleman jälkeen Luodiko kirjoitti kirjan Harrysta, mikä oli vain neljänneksen todenperäinen. Myöhemmin Luodiko kirjoitti kirjan nimeltä Kalkaros - Pahis vai Pyhimys. Vuonna 2014 Luodiko kirjoitti kirjan Dumbledore's Army: The Dark Side of the Demob ja oli läsnä Huispauksen mestaruusottelussa. Vuonna 2017 Luodiko kirjoitti kirjan ''Man or Monster? The TRUTH about Newt Scamander''.
Luodikon hahmon epäillään olevan Rowlingin kannanotto eräitä yhtä hävyttömästi käyttäytyneitä tosielämän juorutoimittajia vastaan.
Matami Rosmerta
Matami Rosmerta on Tylyahossa sijaitsevan Kolme luudanvartta -nimisen pubin omistaja. Hänen pubinsa on suosittu paikka, ja oppilaat käyvät siellä juomassa kermakaljaa Tylyaho-viikonloppuina. Matami Rosmerta on myös ministeri Cornelius Toffeen ja Tylypahkan henkilökunnan ystävä. Jopa Ron Weasley on ihastunut häneen, vaikka ei sitä myönnäkään. Kolmannessa kirjassa Rosmerta oli vihainen ankeuttajien läsnäolosta koska ne pelottivat hänen asiakkaita pois. Rosmerta oli läsnä Minervan, Toffeen, Lipetitin ja Hagridin tapaamisessa, jossa he keskustelivat Siriuksesta.
Teoksessa Harry Potter ja puoliverinen prinssi Draco Malfoy noituu Rosmertaan komennuskirouksen. Rosmerta itse komennutettuna komennutti Katie Bellin ja määräsi tämän viemään kirotun opaalikorun Dumbledorelle, mutta Katie vahingossa kosketti korua saaden kirouksen itseensä. Rosmerta myös myrkytti juoman, jonka hän oli antanut Kuhnusarviolle, mutta Ron saikin myrkytyksen itse juotuaan juomaa ja Harry pelasti hänet besoaarin avulla. Malfoy kommunikoi Rosmertan kanssa väärennettyjen kultakaljuunoiden avulla, jotka Draco oli kopioinut Hermionelta. Rosmerta myös antoi luudat Harrylle ja Dumbledorelle heidän palattua luolasta Tylyahoon ja kertoi Dracolle Harryn ja Dumbledoren saapumisesta tähtitorniin. Harry puhdisti Rosmertan maineen kerrottua muille totuuden hänestä. Ei ole tiedossa osallistuiko Rosmerta myöhemmin Tylypahkan taistelun loppuosaan Kuhnusarvion haettua lisäjoukkoja Tylyahosta.
Viitteet
Places in Harry Potter
Sogan kieli
Soga on Ugandassa puhuttu bantukieli. Sitä puhuu äidinkielenään kaksi miljoonaa ihmistä.
Sogalla on lukuisia toisistaan poikkeavia murteita, joista osa on niin lähellä gweren tai kenyen kieltä, että puhujat ymmärtävät toisiaan. Standardimuoto tenga on sogan murteista ainoa, jota kehitetään aktiivisesti.
Honda CR-V
Honda CR-V on Hondan vuodesta 1995 lähtien valmistama crossover-tyyppinen automalli. Sen mallinimen lyhenteelle on annettu monta tulkintaa: Civic Recreational Vehicle (perustuu Honda Civicin alustalle), Comfortable Runabout Vehicle ja Compact Recreational Vehicle.
Honda CR-V I (1995–2001)
Ensimmäisen sukupolven CR-V esiteltiin vuoden 1995 lopulla. Se oli ensimmäinen Hondan itse kehittämä crossover-malli, ja perustui kuudennen sukupolven Honda Civicin alustalle. CR-V korvasi mallistossa Honda Crossroadin, kun sen valmistus päättyi vuonna 1998.
Moottorina oli 2,0-litrainen (126 hv) nelisylinterinen bensiinimoottori. Vaihteistona oli viisivaihteinen manuaalivaihteisto tai neliportainen automaattivaihteisto. Vetotavaksi oli valittavissa etuveto tai neliveto.
Auton lanseerauksessa Suomeen 1997 kerrottiin sitä suunniteltaessa ajatellun ihmisiä, jotka ”viettävät mielellään aikaansa ulkona ja tarvitsevat harrastuksiensa mukaan muunneltavaa maastokelpoista ajoneuvoa”. Helsingin Sanomien Olli Hakkarainen kuvasi ensimmäisen sukupolven CR-V:tä sekoitukseksi vähän kaikkia autolajeja: maastoautomainen yli 20 cm:n maavara, edestä katsoen henkilöautomainen, sisältä tilava ja monipuolinen tasaisine lattioineen.
Mallin lanseeraus oli suurmenestys ensin kotimaassaan Japanissa, jossa sitä myytiin vuonna 1996 yli sata tuhatta. Seuraavana vuonna Yhdysvalloissa myynti ylsi neljännesvuodelle kaavaillun tavoitteen jo kuukaudessa.
vasen|pienoiskuva|Ensimmäisen sukupolven facelift-malli. Vuonna 1999 CR-V koki kasvojenkohotuksen, jossa se sai muun muassa uudelleenmuotoillut puskurit. Moottorin teho nousi 147 hevosvoimaan.
Honda CR-V II (2001–2006)
Toisen sukupolven CR-V esiteltiin syksyllä 2001. Se perustuu samalle pohjalevylle kuin seitsemännen sukupolven Civic.
Vuoden 2002 Euro NCAP -kolaritestistä CR-V sai tulokseksi neljä tähteä viidestä. vasen|pienoiskuva|Toisen sukupolven facelift-malli. Syksyllä 2004 CR-V koki kasvojenkohotuksen, jossa se sai muun muassa uuden etupuskurin. Etusäleikköön lisättiin toinen poikittainen kromilista.
Honda CR-V III (2006–2012)
Kolmannen sukupolven CR-V esiteltiin syksyllä 2006. Se perustuu samalle pohjalevylle kuin kahdeksannen sukupolven Civic.
Vuoden 2007 Euro NCAP -kolaritestistä CR-V sai tulokseksi neljä tähteä viidestä. vasen|pienoiskuva|Kolmannen sukupolven facelift-malli. Syksyllä 2009 CR-V koki kasvojenkohotuksen, jossa sen keula- ja peräosiin tehtiin pieniä muutoksia.
Honda CR-V IV (2011–2018)
Neljännen sukupolven CR-V esiteltiin Los Angelesin autonäyttelyssä marraskuussa 2011. Se perustuu samalle pohjalevylle kuin yhdeksännen sukupolven Civic.
Vuoden 2013 Euro NCAP -kolaritestistä CR-V sai tulokseksi täydet viisi tähteä. vasen|pienoiskuva|Neljännen sukupolven facelift-malli. Vuoden 2015 alussa CR-V koki kasvojenkohotuksen, jossa muun muassa sen puskureihin tehtiin uudistuksia.
Honda CR-V V (2016–)
Vuoden 2019 Euro NCAP -kolaritestistä CR-V sai tulokseksi täydet viisi tähteä. vasen|pienoiskuva|Honda Breeze
Juho Kivistö
Juho Armas Kivistö (9. syyskuuta 1906 Helsinki – 10. huhtikuuta 1967 Helsinki ) oli suomalainen ammattiyhdistysjohtaja ja Helsingin apulaiskaupunginjohtaja.
Juho Kivistön vanhemmat olivat peltiseppä Juho Kivistö ja Amanda Helena Mäkinen ja puoliso vuodesta 1936 Edith Onerva Oksanen. Kivistö teki 1940-luvulla opintomatkoja Keski-Eurooppaan ja Neuvostoliittoon. Hän toimi Suomen kunnantyöntekijäin liiton sihteerinä 1939–1946, liiton puheenjohtaja hänestä tuli 1946. Tässä tehtävässä Kivistö oli vuoteen 1950. SAK:n työvaliokunnan jäsen hän oli 1939–1951. Helsingin kaupunginhallituksen jäsenenä kahteen otteeseen toiminut Kivistö tuli kaupungin kiinteistötoimen johtajaksi ensin virkaatekevänä, vuodesta 1951 hän oli vakinainen toimenhaltija Väinö Salovaaran jälkeen.
Grace and Frankie
Grace and Frankie on yhdysvaltalainen komediasarja, jonka koko ensimmäinen tuotantokausi julkaistiin tilausvideopalvelu Netflixissä 8. maaliskuuta 2015. Netflix päätti lopettaa sarjan vuonna 2022, kun sitä oli tehty 7 tuotantokautta ja 94 jaksoa.
Lily Tomlin on saanut roolistaan kaksi parhaan naispääosan Primetime Emmy -ehdokkuutta.
Hämeenpuisto
thumb|Hämeenpuisto syksyllä. Hämeenpuisto on yli kilometrin pituinen esplanadityyppinen puistoväylä, joka kulkee Tampereen ydinkeskustan länsilaitaa Näsinpuistosta Eteläpuistoon. Se ulottuu Finlaysonin, Tammerkosken, Kaakinmaan ja Nalkalan kaupunginosiin. Alkujaan kadun nimi oli Esplanadi, ja sen rinnakkaisniminä tunnettiin myöhemmin myös Leveekatu sekä Itäinen ja Läntinen Esplanadikatu. Sittemmin virallisena nimenä oli Itäinen ja Läntinen Puistokatu, kunnes vuonna 1936 nimi muutettiin nykyiseksi.
Puiston varrella sijaitsevat muun muassa pääkirjasto Metso, Aleksanterin kirkko, Tampereen Työväen Teatteri, Tampereen työväentalo, Lenin-museo ja Pikkupalatsi. Puiston pohjoispäässä on Näsikallion suihkukaivo.
Historiaa
Hämeenpuisto suunniteltiin alun perin palokujaksi Carl Ludvig Engelin vuonna 1830 vahvistetussa asemakaavassa. Puistoon istutettiin ensimmäiset puut 1870-luvun lopulla. Hämeenkadun kohdalta pohjoiseen käytettiin lehmuksia ja siitä etelään vaahteroita. Puita on kunnostettu ja vaihdettu useaan otteeseen. 2000-luvulla on aloitettu ensimmäinen puiden täysvaihdos.
Kun Ratinan silta valmistui puiston eteläpäähän vuonna 1959, Hämeenpuistosta tuli läpiajoväylä.
Sopranos
Sopranos on David Chasen luoma ja HBO:n tuottama televisiosarja 2000-luvun mafiaperheen elämästä.
Sarjan päähenkilö on newjerseyläinen mafioso Anthony ”Tony” Soprano (James Gandolfini). Sarjan alussa Tony menettää tajuntansa ilman selvää syytä ja hakeutuu psykiatrille. Yksi koko sarjan läpi kantavista aiheista on Tonyn käynnit psykiatrin, tohtori Jennifer Melfin (Lorraine Bracco), vastaanotolla. Tonyn on myös samalla johdettava mafiaperhettä ja ratkottava oman perheensä ongelmia.
Sarjan esittäminen Yhdysvalloissa alkoi vuonna 1999. Sitä tuotettiin yhteensä kuuden tuotantokauden verran. Sopranosin viimeinen jakso ”Made in America” esitettiin Yhdysvalloissa 10. kesäkuuta 2007. Suomessa sarjaa on esittänyt kokonaan Nelonen, ja vuonna 2010 sitä esitettiin Yle TV2:lla. Sarja on voittanut muun muassa 21 Emmy-palkintoa ja viisi Golden Globe -palkintoa. Sopranos on listattu monesti kaikkien aikojen parhaaksi televisiosarjaksi.
Päähenkilöt
thumb|left|150px|[[James Gandolfini Torontossa vuonna 2011.]]Tony Soprano (James Gandolfini) on sarjan päähenkilö. Tony on impulsiivinen, väkivaltainen ja itsepäinen mutta myös hyvin älykäs. Sarjan alussa hän on newjerseyläisen mafiaperheen caporegime ja myöhemmin pomo. Hän on naimisissa Carmela Sopranon (Edie Falco) kanssa, joka on harras katolilainen kotiäiti. Sopranoilla on kaksi lasta: Meadow (Jamie-Lynn Sigler) ja hänen pikkuveljensä Anthony Jr. (Robert Iler). Sarjan alussa he ovat teini-ikäisiä, Meadow muutaman vuoden veljeensä vanhempi. Meadow on fiksu nuori nainen joka pärjää hyvin koulussa, kun taas A. J.llä on vaikeuksia kiinnostua juuri mistään. Tonyn täytyy sarjan edetessä toimia sekä oikean perheensä isäntänä että mafiaperheensä pomona. Masentunut Tony hakee hoitoa psykiatri Jennifer Melfiltä (Lorraine Bracco) sarjan ensimmäisessa jaksossa. Jennifer on italialais-amerikkalainen, joka on eronnut miehestään.
Sarjan muita päähenkilöitä ovat Tonyn äiti Livia (Nancy Marchand), sisko Janice (Aida Turturro), setä Corrado ”Junior” (Dominic Chianese), serkku Tony Blundetto (Steve Buscemi) sekä Christopher Moltisanti (Michael Imperioli), joka on Tonyn serkku avioliiton kautta. Livia ja Janice eivät liity mafian toimintaan, mutta Corrado on ollut mukana sen toiminnassa alusta lähtien ja hän on mafiaperheen virallinen pomo suurimman osan sarjasta. Tony Blundetto vapautuu vankilasta ja yrittää pysyä kaidalla tiellä. Christopher kamppailee alkoholismin ja huumeriippuvuutensa kanssa.
Tonyn mafiaperheen päähahmoja ovat Silvio Dante (Steven Van Zandt), Paulie ”Walnuts” Gualtieri (Tony Sirico) ja Salvatore ”Big Pussy” Bonpensiero (Vincent Pastore). Silvio on Tonyn consigliere ja hyvä ystävä. Paulie ja Pussy ovat työskennelleet Tonylle ja hänen isälleen jo kauan. Paulie on capo ja ylennetään myöhemmin alipomoksi. Muita mafiaperheen henkilöitä ovat Patsy Parisi (Dan Grimaldi), napolilainen Furio Giunta (Federico Castellucio), Bobby ”Bacala” Baccalieri (Steven R. Schirripa), Richie Aprile (David Proval), Ralph Cifaretto (Joe Pantoliano), Eugene Pontecorvo (Robert Funaro) ja Vito Spatafore (Joseph R. Gannascoli).
Sopranosin perheen ystäviä ovat muun muassa mafiapomo Jackie Aprilen leski Rosalie Aprile (Sharon Angela), Big Pussyn vaimo Angie Bonpensiero (Toni Kalem), juutalainen musiikkituottaja Herman ”Hesh” Rabkin (Jerry Adler), Christopherin tyttöystävä Adriana La Cerva (Drea de Matteo) sekä ravintoloitsijat Arthur ”Artie” Bucco (John Ventimiglia) ja Charmaine Bucco (Katherine Narducci). Artie on Tonyn lapsuudenystävä ja he kinastelevat usein milloin mistäkin syystä.
John ”Johnny Sack” Sacramoni (Vince Curatola), Phil Leotardo (Frank Vincent) ja ”Little” Carmaine Lupertazzi (Ray Abruzzo) ovat newyorkilaisia Lupertazzi-mafiaperheen jäseniä. Tony yrittää pitää hyviä suhteita New Yorkiin, vaikka se on joskus vaikeata. Varsinkin Phil Leotardon kanssa Tonylla on vaikeuksia pitää suhteita yllä. Johnny Sack taas on paljon suvaitsevaisempi ja Little Carmaine toimii usein perheiden välikätenä.
Sarjassa esiintyy myös lukuisia sivuhenkilöitä, joista monet kuuluvat mafiaan. Mafiaan kuulumattomia sivuhenkilöitä ovat muun muassa Tonyn pikkusisko Barbara (Nicolle Burdette ja myöhemmin Danielle Di Vecchio), Carmela Sopranon vanhemmat Hugo De Angelis (Tom Aldredge) ja Mary Pellegrino De Angelis (Suzanne Shepherd), Jennifer Melfin ystävä ja terapeutti tohtori Elliot Kupferberg (Peter Bogdanovich), pappi Phillip Intintola (Paul Schulze), Tony Sopranon tyttöystävät Gloria Trillo (Annabella Sciorra), Valentina La Paz (Leslie Bega) ja Irina Peltsin (Oksana Lada) sekä hänen serkkunsa Svetlana Kirilenko (Alla Kliouka Schaffer). Poliiseista suurimmassa roolissa sarjassa on FBI:n erikoisagentti Dwight Harris (Matt Servitto), joka yrittää napata Tonyn mutta harrastaa myös tietojenvaihtoa hänen kanssaan.
Juoni
thumb|300px|Sopranojen asuinpaikka [[North Caldwellissa, New Jerseyssä.]]
Sarja kertoo mafioso Tony Sopranosta ja hänen vaikeudestaan tasapainotella perheensä ja johtamansa rikollisjärjestön välillä. Hän käsittelee vaikeuksiaan terapiassa psykatri Jennifer Melfin kanssa. Sarjassa esiintyy useita sivujuonia, jotka keskittyvät pääasiassa hänen vaimoonsa Carmelaan, heidän lapsiinsa ja Tonyn suojattiin Christopher Moltisantiin.
Ensimmäinen tuotantokausi (1999)
Tony Soprano saa paniikkikohtauksen ja pyörtyy. Tonyn lääkäri lähettää hänet terapiaan psykiatri Jennifer Melfin vastaanotolle. Tonylla on vaikea suhde äitiinsä Liviaan, joka saattaa kärsiä luonnehäiriöstä. Kun Livia ei voi enää asua yksin, Tony passittaa hänet vanhainkotiin. Tony on naimisissa Carmelan kanssa, joskin melko onnettomassa avioliitossa. Carmela tietää Tonyn olevan uskoton ja turvautuu pappi Intintolaan. Perheen teini-ikäiset lapset, Meadow ja Anthony Jr., saavat tietää isänsä olevan mafioso. Corrado ”Junior” Soprano valitaan mafiaperheen pomoksi, kun edellinen pomo Jackie Aprile kuolee syöpään. Livia on vihoissaan Tonylle ja valehtelee Corradolle Tonysta, mikä saa hänet yrittämään Tonyn murhaa. Yritys epäonnistuu ja Tony saa tietää Livian osallisuudesta FBI:lta. Tony aikoo tappaa vuorostaan setänsä, mutta FBI ehtii pidättää Corradon. Kauden lopussa Sopranot illastavat Artie Buccon uudessa ravintolassa ja Tony kehottaa perhettään muistelemaan ”niitä pieniä, hyviä asioita.”
Toinen tuotantokausi (2000)
Richie Aprile vapautuu vankilasta ja aloittaa suhteen Tonyn siskon, Janicen, kanssa. He menevät kihloihin ja alkavat suunnitella häitä. Pussy palaa New Jerseyhin oltuaan poissa pitkään. Christopher yrittää luoda laillista uraa elokuvakäsikirjoittana ja kihlautuu tyttöystävänsä Adrianan kanssa. Matthew Bevilaqua ja Sean Gismonte, kaksi pikkuroistoa, haluavat kasvattaa mainettaan yrittämällä Christopherin murhaa. Murhayritys menee pieleen, kun Christopher ampuu Seanin. Matthew pakenee, mutta Tony ja Pussy etsivät hänet käsiinsä ja tappavat hänet. Murhalla on silminnäkijä, joka tunnistaa Tonyn. Junior pääsee vankilasta kotiarestiin odottamaan oikeudenkäyntiä. Richie yrittää saada Juniorin tappamaan Tonyn, kun hän närkästyy kunnioituksen puutteesta häntä kohtaan. Junior kertoo hänen aikeistaan Tonylle. Ongelma ratkeaa yllättävällä tavalla, kun käytökseltään arvaamaton Janice ampuu Richien riidan päätteeksi. Tony, Silvio ja Paulie tappavat Pussyn, kun he tajuavat, että hän työskentelee FBI:lle.
Kolmas tuotantokausi (2001)
FBI yrittää napata Tonyn muun muassa asentamalla kuuntelulaitteen Sopranosien kellariin. Ralph Cifaretto astuu kuvaan, kun Richie katoaa mysteerisesti. Richien veljenpoika Jackie Jr. alkaa seurustella Meadow'n kanssa. Tony yrittää ensin olla myötämielinen poikaa kohtaan kunnioituksestaan hänen isäänsä kohtaan, mutta kyllästyy kun Jackie joutuu syöksykierteeseen huumeiden ja rikosten kanssa. Kun Jackie mokaa pahemman kerran, Tony antaa päätösvallan Ralphille, joka päättää tapattaa Jackie Jr:n. Tonyn äiti Livia kuolee halvaukseen. Tony aloittaa suhteen tohtori Jennifer Melfin potilaan Gloria Trillon kanssa, mutta suhde on hyvin lyhytikäinen. Jennifer joutuu raiskatuksi ja pohtii asian kertomista Tonylle, kun viranomaiset päästävät raiskaajan vapaaksi. Christopher ja Paulie menevät perimään velkoja Venäjän mafian jäseneltä Valerilta, Valeri on humalassa keskellä päivää ja tilanne äityy tappeluksi. Christopher ja Paulie vievät Valerin metsään tarkoituksenaan tappaa ja haudata hänet sinne. Christopher ja Paulie eivät tiedä, että Valeri on entinen Spetznaz-sotilas ja hän onnistuu pakenemaan paikalta. Pahasti alipukeutuneet Christopher ja Paulie palelevat metsässä koko yön, kunnes Tony ja Bobby hakevat heidät sieltä aamulla pois.
Neljäs tuotantokausi (2002)
Ralph vitsailee New Yorkin mafiaperheen Johnny Sackin isokokoisesta vaimosta, josta Johnny raivostuu. Hän kysyy lupaa Ralphin murhaamiseen, mutta New Yorkin perheen pomo Carmine Lupertazzi kieltäytyy. Johnny määrää iskun siitä huolimatta, jolloin Tony saa luvan Johnnyn tappamiseen. Johnny Sack tulee kuitenkin toisiin aatoksiin ja verenvuodatus vältetään. Tony ja Ralph investoivat ravihevoseen nimeltään Pie-O-My, joka osoittautuu erittäin tuottoisaksi. Kun Ralphin 12-vuotias poika loukkaantuu vakavasti, Tony epäilee Ralphin tuhopolttaneen Pie-O-My:n tallin saadakseen vakuutusrahoja poikansa hoitoon. Vaikka Ralph kieltää teon, Tony tappaa hänet, ja hankkiutuu eroon ruumista Christopherin kanssa. Kun Bobby Baccalierin vaimo kuolee kolarissa, Janice aloittaa romanttisen suhteen Bobbyn kanssa. Christopherin huumeidenkäyttö riistäytyy käsistä ja hänet lähetetään vieroitukseen. Adriana ystävystyy naisen kanssa, muttei tiedä tämän olevan FBI-agentti. FBI kiristää Adrianaa ja hän alkaa jakaa tietoja FBI:n kanssa. Carmela ihastuu italialaisen Furio Giuntan kanssa, joka omaa tunteita myös häntä kohtaan. Furio kuitenkin palaa Italiaan pystymättä rikkomaan mafian sääntöjä aloittamalla suhteen hänen kanssaan. Tony päättää neljän vuoden jälkeen lopettaa terapiassa käymisen. Junior Soprano on syytettynä oikeudessa ja lähellä saada vankilatuomion, mutta mafia uhkailee yhtä valamiestä, ja oikeudenkäynti päättyy tuloksettomana. Tony suunnittelee hienon merenrantatontin ostamista. Carmela saa tietää Tonyn salasuhteista, kun Irina soittaa hänelle ja kertoo Tonyn syrjähypyistä. Carmela ja Tony riitelevät ja Carmela heittää Tonyn ulos talosta.
Viides tuotantokausi (2004)
Tony palaa psykiatri Melfin luo tunnustamaan rakkautensa häntä kohtaan jälleen kerran vain tullakseen torjutuksi uudelleen. Terapiakäynnit kuitenkin jatkuvat. Christopher yrittää pysyä raittiina vaihtelevalla menestyksellä. Carmela ja Tony ovat asumuserossa ja Tony on muuttanut omilleen. Myös Artiella on ongelmia vaimonsa kanssa ja he asuvat jonkin aikaa Livian talossa johon myös Tonyn poika A. J. haluaisi muuttaa. Carmine Lupertazzi kuolee sairauskohtaukseen ja New Yorkissa alkaa valtataistelu perheen pomon seuraajasta Lupertazzin pojan Little Carminen ja Johnny Sackin välillä. Carmelalla on lyhyt suhde erään opettajan kanssa, josta Tony ei saa tietää. Tonyn serkku Tony Blundetto vapautuu vankilasta ja yrittää pysyä erossa mafiahommista mutta huonolla menestyksellä. Carmela aikoo järjestää isänsä 75-syntymäpäiväjuhlat Sopranosien talossa. Carmelan mielestä olisi parempi jos Tony ei osallistu, mutta Hugo ei suostu tulemaan omiin juhliinsa, jos talon isäntä ei ole paikalla. Tonyn ja Carmelan välit lämpenevät hiljalleen. Meadown poikaystävä Finn saa töitä mafian hallitsemalta työmaalta, mutta kokemus ei ole kovin miellyttävä. Blundetto suututtaa newyorkilaiset mafiapomot tappamalla ensin yhden Johnny Sackin suojateista ja myöhemmin Phil Leotardon veljen Billyn. Kun mitään ei ole tehtävissä Blundetton pelastamiseksi, Tony etsii serkkunsa ja ampuu tämän. Poliisit pidättävät Johnny Sackin tämän kotiterrasilta ja hän joutuu vankilaan. Tony on myös paikalla mutta pakenee juoksemalla metsään. Adriana kertoo Christopherille olevansa FBI:n vasikka ja ehdottaa että he pakenesivat yhdessä todistajansuojeluohjelmaan. Christopher päättää olla uskollinen mafiaperheelle joten Tony antaa Silviolle tehtäväksi Adrianan murhaamisen. Tony ja Carmela palaavat yhteen.
Kuudes tuotantokausi (2006–07)
Janice ja Bobby saavat ensimmäisen yhteisen lapsensa. Myöhemmin myös Christopher saa lapsen uuden tyttöystävänsä kanssa. Dementoitunut Junior Soprano luulee veljenpoikansa olevan yksi hänen vanhoista vihollisista ja ampuu tätä rintaan. Tony joutuu pitkäksi aikaa sairaalaan ja Silviosta tulee mafiaperheen virkaatekevä pomo. A. J. kamppailee työnhaun kanssa, päätyy kokeilemaan huumeita New Yorkin klubeilla ja alkaa seurustella itseään vanhemman dominikaanilaisen yksinhuoltajaäidin kanssa. Paulille selviää että nainen, jota on pitänyt koko ikänsä äitinään, onkin hänen tätinsä. Paulien oikea äiti on kuolinvuoteellansa oleva nunna, jota hän on aina luullut tädikseen. Kun Viton salattu homoseksuaalisuus on paljastunut kaikille, Vito pakenee maaseudulle ja alkaa seurustella erään palomiehen kanssa. Viton vaimon sukulainen Phil Leotardo alkaa suunnitella Viton tappamista. Johnny Sack kuolee keuhkosyöpään. Sarjan lopussa New Yorkin ja New Jerseyn mafiaperheiden tulehtuneet välit kärjistyvät sodaksi ja monet mafiosot saavat surmansa. Päihtynyt Chritopher ajaa ulos tieltä Tony kyydissään. Christopher loukkaantuu vakavasti ja Tony lievästi. Tony ajattelee että Christopherista on vain harmia ja tukehduttaa hänet ennen kuin ambulanssi saapuu paikalle. Melfi toteaa Tonyn olevan sosiopaatti ja ei näin ollen pysty auttamaan häntä.
HMS Charger (1894)
HMS Charger oli Britannian Kuninkaallisen laivaston vuonna 1896 valmistunut Charger-luokan torpedovenehävittäjä.
Valmistus
Alus tilattiin 12. lokakuuta 1893 Yarrow and Companyltä Poplarista, jolloin sen valmistusmisajankohdaksi määrättiin 12. elokuuta 1894. Aluksen köli laskettiin marraskuussa 1893 telakkanumerolla 991 ja se laskettiin vesille 15. syyskuuta 1894. Alus valmistui tammikuussa 1896.
Palvelus
Alus palveli Britteinsaarten vesillä ja se myytiin 14. toukokuuta 1912 romutettavaksi Wardille. Alus romutettiin Silvertownissa.
Cacheu-luokka
Cacheu-luokka oli Portugalin laivaston viiden 1900-luvun alussa valmistetun jokitykkiveneen muodostama alusluokka.
Riitta Havukainen
Riitta Marja Havukainen (s. 2. huhtikuuta 1955 Lahti) on suomalainen näyttelijä. Hänet tunnetaan Fakta homma -komediasarjasta (1986–1998) roolistaan Hannele "Hansu" Kaakko sekä rikosdraamasarjasta Paratiisi (2020).
Havukainen kirjoitti ylioppilaaksi 1974 ja opiskeli Teatterikorkeakoulussa Jouko Turkan kaudella 1982–1986. Vuodesta 1986 lähtien hän on ollut kiinnitettynä näyttelijänä Helsingin kaupunginteatterissa. Siellä hän on esiintynyt usein laulunäytelmissä ja humoristisissa rooleissa. Hän on lisäksi vieraillut Ryhmäteatterissa, Tampereen teatterissa ja Tampereen työväen teatterissa.
Vuonna 2008 Havukainen sai 10 000 euron suuruisen musiikkiteatteritaiteen Ensi Linja -palkinnon.
Yksityiselämä
Havukainen on ollut naimisissa Jussi Parviaisen sekä muusikko Jukka Hakokönkään kanssa. Havukainen oli avoliitossa näyttelijä Eppu Salmisen kanssa lähes kaksikymmentä vuotta. Riitta Havukaisella on Jukka Viitasaaren kanssa vuonna 1990 syntynyt tytär Katariina Havukainen, joka on myös näyttelijä ja Eppu Salmisen kanssa vuonna 1995 syntynyt poika Santtu. Havukaisen sisar on teatteriohjaaja Leena Havukainen (af Hällström).
Glover
Glover on muun muassa seuraavien henkilöiden sukunimi
Ludwig Kübler
Ludwig Kübler (2. syyskuuta 1889 Unterdill, Ylä-Baijeri – 18. elokuuta 1947 Ljubljana) oli saksalainen kenraali ja vuoristodivisioonan komentaja toisen maailmansodan aikana. 1. lokakuuta 1935 alkaen hän oli 98. vuoristorykmentin komentaja. Syyskuussa 1939 Küblerin vuoristojoukot hyökkäsivät Puolaan osana Saksan aloittamaa salamasotaa, minkä jälkeen hänet palkittiin ansioistaan rautaristillä. Lokakuussa 1943 kenraali Kübler komensi saksalaisten operaatiovyöhykettä Adrianmeren ranta-alueella, ja hänestä tuli koko vuoristoarmeijakunnan komentaja. Hänen yksikkönsä ottivat myös osaa taisteluun partisaaneja vastaan. Wilhelm Keitelin valtuuttamana Kueblerin joukot vastasivat partisaanien tekemiin rikoksiin ja tihutöihin silmittömällä terrorilla. Sodan jälkeen Kübler joutui liittoutuneiden sotavangiksi, ja hänet luovutettiin Jugoslaviaan vastaamaan tekemistään sotarikoksista. Ljubljanan vankilassa hänet tuomittiin kuolemaan 19. heinäkuuta 1947. Hänet hirtettiin aamulla 18. elokuuta 1947.
Evijärven seurakunta
Historia
Evijärvestä tuli Lappajärven seurakunnan kappeliseurakunta vuosien 1758-1760 aikana. Siitä tuli itsenäinen seurakunta vuonna 1865.
Papisto
Seuraavat henkilöt ovat toimineet Evijärven kappeliseurakunnan kappalaisina ja Evijärven seurakunnan kirkkoherroina:
Evijärven seurakunta
Ylimääräiset papit/seurakuntapastorit:
Kanttorit:
Nathalie Martinau
thumb|Nathalie Martinau: Talvikuva Helsingistä (1891). Nathalie Martinau (30. toukokuuta 1845 Nikolajevsk, Hersonin kuvernementti, Venäjä – 15. marraskuuta 1936 Helsinki) oli suomalainen taidemaalari.
Yleisurheilun maailmanmestaruuskilpailut
Yleisurheilun maailmanmestaruuskilpailut ovat yleisurheilun omat ulkoratojen maailmanlaajuiset mestaruuskilpailut, jotka järjestetään joka toinen vuosi. Järjestävänä organisaationa toimii IAAF. Yleisurheilun sisäratojen maailmanlaajuiset pääkilpailut ovat sisäratojen maailmanmestaruuskilpailut. Yleisurheilun MM-kilpailut ovat monien laskentatapojen mukaan maailman kolmanneksi suurimmat urheilukilpailut, ainoastaan olympialaiset ja jalkapallon maailmanmestaruuskilpailut ovat niitä suurempia. Kisat järjestettiin aluksi joka neljäs vuosi, mutta vuodesta 1991 lähtien ne on järjestetty joka toinen vuosi. Vuoden 2021 kisat siirrettiin vuoteen 2022 sen jälkeen kun koronapandemian vuoksi vuoden 2020 olympialaiset oli siirretty vuoteen 2021.
Kisaohjelmaan lisätyt lajit
Seuraavat lajit on lisätty kisaohjelmaan:
Mitalitaulukko
Taulukko sisältää mitalit maailmanmestaruuskilpailuista 1983–2022 sekä vuosien 1976 ja 1980 kilpailuista. Yhteensä-sarakkeeseen on lisäksi laskettu vuosina 2019 ja 2022 käydyt sekaviestit.
Lúrio-luokka
Lúrio-luokka oli Portugalin laivaston kahden 1900-luvun alussa valmistetun tykkiveneen muodostama alusluokka.
Musta aateli
Musta aateli on niiden aatelisten nimitys, jotka pysyivät uskollisina paaville Italian kuningaskunnassa 1800-luvun lopulla. Ylimystöä joka tuolloin tuki paavin menetettyä valta-asemaa mm. pitämällä palatsiensa ovet suljettuina, alettiin kutsua 'mustaksi aateliksi.
Kuuluisia mustan aatelin jäseniä ovat mm. Eugenio Pacelli josta tuli paavi, sijoittaja Ernesto Pacelli, ja Prospero Colonna, Rooman kaupungin pormestari.